માનવમિત્ર, અમદાવાદ : હિંદુત્વના નામે હિંદુ સમાજને ગુમરાહ કરતાં ભાજપ પ્રત્યે હવે હિંદુ સમાજને વિશ્વાસ રહ્યો નથી. તેવા સંજાગોમાં દેશની મોટી પાર્ટી કોંગ્રેસ હિંદુત્વ તરફ આગળ વધી રહી છે તે આનંદની વાત છે. રામના નામે સત્તા ઉપર આવી રામને ભૂલી જનાર સત્તા ભૂખ્યા ભાજપને આ એક મોટી લપડાક છે. આ અગાઉ રાજીવ ગાંધીએ અયોધ્યામાં રામમંદિરના તાળાં ખોલ્યા હતાં. કોંગ્રેસ જે આ કાર્ય કરી રહી છે તે પહેલાં કરવાની જરૂર હતી પરંતુ જાગ્યા ત્યાંથી સવાર. આ અગાઉ ઈન્દિરા ગાંધીએ એક દિવસ બલરાજ મધોકની રાત્રે ૧૨ વાગે તેમના ઘરે મુલાકાત કરી હતી ત્યારે બલરાજ મધોકજીએ ઈન્દિરા ગાંધીને હિંદુ રાષ્ટ્ર અને હિંદુત્વ વિશે માર્ગદર્શન આપ્યું હતું અને ઈન્દિરાજીએ બલરાજ મધોકજીનું હિંદુ રાજ્ય પુસ્તક આખું વાંચી ગયા હતાં અને ઈન્દિરા ગાંધીમાં બદલાવ પણ આવ્યો હતો. કમનસીબે થોડાંક દિવસોમાં ઈન્દિરા ગાંધીની હત્યા થઈ ગઈ.